pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-PM delighted with the popularity of Thai instant noodles in the South Korean market, with export growth increasing by 57.1% year on year and expect to increase further.
วันจันทร์ที่ 24 เมษายน 2566
PM delighted with the popularity of Thai instant noodles in the South Korean market, with export growth increasing by 57.1% year on year and expect to increase further.
PM delighted with the popularity of Thai instant noodles in the South Korean market, with export growth increasing by 57.1% year on year and expect to increase further.
Prime Minister delighted with the popularity of Thai instant noodles in the South Korean market, with export growth increasing by 57.1% year on year and expect to increase further.
April 23, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that the Prime Minister and Defense Minister Gen. Prayut Chan-o-cha were pleased that the trend of Thai exports was increasing. According to a report from the Office of Foreign Trade Promotion in Seoul, South Korea, Thai instant noodle products are very popular in the South Korean market.
Government Spokesperson said the Thai food trend has spread across the world. In the last year, Thai food, drink, or dessert menus have been gaining popularity. This has led to the popularity of Thai food in the form of dry food such as instant noodles, especially in South Korea. The diverse selection and unique flavours of Thai instant noodles have a strong appeal for South Korean consumers, who enjoy spicy flavours such as tom yum, pad thai, and crab curry. This has resulted in a continuing growth trend for Thailand's instant noodles in South Korea. In 2022, South Korea imported instant noodles from Thailand worth about 1.92 million US dollars, increasing by 57.1% and tending to grow continuously. This growth trend is expected to continue due to the popularity of Thai cuisine, which presents a good opportunity to expand the export of Thai instant noodles in Asia. This is due to the continuing growth trend in the consumption of ready-to-eat food products in Asia and other regions of the world in 2022–2024, Anucha said.
According to the Government Spokesperson, the prime minister is pleased with the export numbers for Thai products. The popularity of Thai instant noodles in South Korea represents another significant opportunity for Thai products to gain popularity and increase their value through the soft power of the Thai food industry. It is vital that Thai industries monitor and evaluate popular trends and adapt their products accordingly in order to seize more opportunities and create more value-added for their products.
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯยินดี ทัพนักกีฬาไทยทำผลงานได้ยอดเยี่ยมในการแข่งขันกีฬาหลายรายการ
วันจันทร์ที่ 24 เมษายน 2566
24/04/2566
โฆษกรัฐบาลเผย นายกฯยินดี ทัพนักกีฬาไทยทําผลงานได้ยอดเยี่ยมในการแข่งขันกีฬาหลายรายการ
2023 World Transplant Games, ICU World Cheerleading Championships และ Namwon Korea Inline Freestyle Open 2023 สร้างประวัติศาสตร์ให้ทีมชาติไทย ในเวทีการแข่งขันระดับสากล
วันนี้ (วันที่ 24 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับทัพนักกีฬาทีมชาติไทย ในการแข่งขันหลายรายการที่เกิดขึ้น ได้แก่ “กีฬาผู้เปลี่ยนอวัยวะโลก 2023 (2023 World Transplant Games)” ระหว่างวันที่ 15-21 เมษายน ณ เมืองเพิร์ท เครือรัฐออสเตรเลีย รายการแข่งขัน “เชียร์ลีดดิ้งชิงแชมป์โลก 2023 (ICU World Cheerleading Championships)” ในวันที่ 20 เมษายน ที่ผ่านมา ณ เมืองออร์แลนโด ประเทศสหรัฐอเมริกา และ การแข่งขันกีฬาเอ็กตรีมซ์ ในรายการ “นัมวอน โคเรีย โอเพ่น 2023 (2023 Namwon Korea Open)” ที่จัดขึ้นวันที่ 20-26 เมษายน ณ เมืองนัมวอน ประเทศเกาหลีใต้ โดยในรายการแข่งขันนี้ ทัพนักกีฬาไทยได้เข้าร่วมการแข่งขันในประเภทรายการย่อย “นัมวอน โคเรีย อินไลน์ ฟรีสไตล์ โอเพ่น 2023 (Namwon Korea Inline Freestyle Open 2023)” ระหว่างวันที่ 21 - 23 เมษายน โดยทัพนักกีฬาไทยสามารถทําผลงานได้อย่างยอดเยี่ยม ในทุกรายการแข่งขันที่กล่าวมา
โฆษกประจําสํานักนายกรัฐมนตรี กล่าวว่า ในรายการแข่งขัน กีฬาผู้เปลี่ยนอวัยวะโลก 2023 แข่งขันทั้งสิ้น 45 ประเทศ 17 ประเภทชนิดกีฬา โดยทัพนักกีฬาไทย สามารถทําผลงานไปได้ 39 เหรียญทอง มากที่สุดนับตั้งแต่ประเทศไทยเข้าร่วมการแข่งขัน ขึ้นเป็นอันดับหนึ่งของเอเชีย โดยแบ่งเป็น จากกีฬาเปตอง 11 เหรียญทอง โบว์ลิ่ง 11 เหรียญทอง แบดมินตัน 8 เหรียญทอง ลอนโบวล์ส 4 เหรียญทอง กรีฑา 3 เหรียญทอง และ ปิงปอง 2 เหรียญทอง นอกจากนี้ยังมีอีก 14 เหรียญเงิน และ 21 เหรียญทองแดง รวม 74 เหรียญ
นอกจากนี้ นักกีฬาไทยยังสามารถทําผลงานยอดเยี่ยม ในรายการแข่งขัน เชียร์ลีดดิ้งชิงแชมป์โลก 2023 มีประเทศเข้าร่วมการแข่งขันในครั้งนี้ 40 ประเทศจากทั่วโลก โดยทัพนักกีฬาไทย สามารถทําผลงานได้อย่างยอดเยี่ยม ในการแข่งประเภท Youth ฮิปฮอปประเภททีม 20 คน อายุ 12-14 ปี สามารถทําคะแนนจากการแข่งขันได้ 80.2857 คะแนน ได้รับรางวัลเหรียญทอง
โฆษกประจําสํานักนายกรัฐมนตรี กล่าวเพิ่มเติมว่า ในการแข่งขันประเภท นัมวอน โคเรีย อินไลน์ ฟรีสไตล์ โอเพ่น 2023 ระหว่างวันที่ 21-23 เมษายน 2566 ทัพนักกีฬาไทยสามารถทําผลงานได้ยอดเยี่ยม ได้รับรางวัล 6 เหรียญทอง 4 เหรียญเงิน และ 2 เหรียญทองแดง จากประเภทอินไลน์ฟรีสไตล์ เยาวชนหญิง สปีดสลาลม (Speed Slalom) ประเภท เยาวชนหญิง แบทเทิลสลาลม(Battle slalom) คลาสสิคสลาลม(Classic slalom) ประเภทคู่สลาลม (Pair slalom) และประเภทอื่นๆ ขึ้นเป็นเจ้าเหรียญทองในการแข่งขันรายการนี้ พร้อมตําแหน่งผู้เล่นที่โดดเด่นที่สุด (Most Valuable Player)
“นายกรัฐมนตรี ยินดีกับความสําเร็จของนักกีฬาทุกคน สามารถทําผลงานได้อย่างยอดเยี่ยมในทุกรายการแข่งขัน พร้อมทั้งสร้างประวัติศาสตร์ในการแข่งขันเวทีระดับนานาชาติ และขอบคุณ นักกีฬาไทยทุกคน ที่ตั้งใจในการฝึกซ้อม และเตรียมการแข่งขันมาอย่างดี ความสําเร็จของนักกีฬา ได้สร้างความภาคภูมิใจให้กับคนไทย และช่วยสร้างแรงผลักดันให้กับนักกีฬาในการแข่งขันในระดับที่สูงขึ้นต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-เชิญประชาชนร่วมงาน ใต้ร่มพระบารมี 241 ปี กรุงรัตนโกสินทร์
วันจันทร์ที่ 24 เมษายน 2566
เชิญประชาชนร่วมงาน ใต้ร่มพระบารมี 241 ปี กรุงรัตนโกสินทร์
วันอังคารที่ 18 เมษายน 2566
ต่อจากนี้ไป ขอเชิญรับฟังไทยคู่ฟ้า
กระทรวงวัฒนธรรม เชิญชวนประชาชนร่วมงาน “ใต้ร่มพระบารมี 241 ปี กรุงรัตนโกสินทร์”
เนื่องในโอกาสกรุงรัตนโกสินทร์สถาปนามาครบรอบ 241 ปี ระหว่างวันที่ 21 – 25 เม.ย.2566
โดยมีพิธีเปิดงาน วันที่ 21 เวลา 18.00 น. ณ พิพิธภัณฑสถานแห่งชาติ พระนคร ชมการแสดงศิลปวัฒนธรรม
เช่น โขน วงออเคสตรา การแสดงพื้นบ้าน ละครนอก
มีการสาธิตอาหารโบราณและอาหารชาววังในรูปแบบตลาดย้อนยุค จําหน่ายสินค้าวัฒนธรรม 76 จังหวัด
และของดี 50 เขต กทม. จัดแสดงอุโมงค์ไฟและนิทรรศการ ที่สวนสันติชัยปราการ
และกิจกรรมพิเศษมากมายบริเวณรอบเกาะรัตนโกสินทร์และพื้นที่ใกล้เคียง
ดูรายละเอียดกิจกรรมและการเดินทางได้ที่ เฟซบุ๊ก และ เว็บไซต์กระทรวงวัฒนธรรม หรือ
สอบถามสายด่วนวัฒนธรรม โทร.1765
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทยใช้สิทธิประโยชน์จากข้อตกลงทางการค้า มูลค่ากว่า 5,399 ล้านเหรียญสหรัฐ
วันจันทร์ที่ 24 เมษายน 2566
ไทยใช้สิทธิประโยชน์จากข้อตกลงทางการค้า มูลค่ากว่า 5,399 ล้านเหรียญสหรัฐ
วันอาทิตย์ที่ 23 เมษายน 2566
ต่อจากนี้ไป ขอเชิญรับฟังไทยคู่ฟ้า
ไทยผลักดันการค้าระหว่างประเทศโดยใช้สิทธิประโยชน์จากข้อตกลงทางการค้า 12 ฉบับ โดยเดือน
ม.ค. ที่ผ่านมา มีมูลค่าการค้ารวมกว่า 5,399 ล้านเหรียญสหรัฐ กรอบความร่วมมือที่ใช้สูงสุด 5 อันดับแรก คือ
ความตกลงเขตการค้าเสรีอาเซียน หรือ AFTA มูลค่าการส่งออกกว่า 3,026 ล้านเหรียญสหรัฐ
มูลค่าการใช้สิทธิ 2,081 ล้านเหรียญสหรัฐ รองลงมาคือ ความตกลงเขตการค้าเสรีอาเซียน-จีน
มูลค่าการใช้สิทธิกว่า 1,208 ล้านเหรียญสหรัฐ ความตกลงการค้าเสรีไทย-ออสเตรเลีย
ความตกลงหุ้นส่วนเศรษฐกิจไทย-ญี่ปุ่น และความตกลงการค้าเสรีอาเซียน-อินเดีย ตามลําดับ ทั้งนี้
หน่วยงานที่เกี่ยวข้องยังคงเดินหน้าเจรจากรอบความตกลงเพื่อลดอุปสรรค ขยายโอกาสให้ผู้ประกอบการไทย
เพิ่มศักยภาพการแข่งขันของประเทศอย่างต่อเนื่อง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เห็นชอบร่างแถลงการณ์ร่วมสรุปผลการประชุม AFMGM
วันจันทร์ที่ 24 เมษายน 2566
24/04/2566
เห็นชอบร่างแถลงการณ์ร่วมสรุปผลการประชุม AFMGM
วันพุธที่ 19 เมษายน 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรีเห็นชอบในหลักการร่างแถลงการณ์ร่วมการประชุมรัฐมนตรีว่าการกระทรวงการคลัง
และ ผู้ว่าการธนาคารกลางอาเซียน หรือ AFMGM ซึ่งเป็นการสรุปผลการดําเนินการด้านต่าง ๆ เช่น
ด้านการรวมตัวและเปิดเสรีทางการเงิน
ปัจจุบันมีสมาชิกลงนามร่างพิธีสารอนุวัติข้อผูกพันการเปิดเสรีการค้าบริการด้านการเงินแล้ว 8 ประเทศ
ด้านการอํานวยความสะดวกทางการค้าและการลงทุน เช่น สร้างเครือข่ายอนุสัญญาภาษีซ้อนแบบทวิภาคี
ด้านความเชื่อมโยงบริการทางการเงินช่วยให้นักท่องเที่ยวไม่ต้องแลกเงินหรือพกเงินสดจํานวนมากปัจจุบันลงน
ามบันทึกความเข้าใจแล้ว 5 ประเทศ พร้อมทั้งรับรอง มาตรฐานและเกณฑ์การจัดหมวดหมู่ทางการเงินที่ยั่งยืน
และสนับสนุนให้มีการจัดประชุม AFMGM ปีละ 2 ครั้ง ทุกปี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมพัฒน์ แท็กทีมบริษัทยักษ์ใหญ่ ผลิตช่างสีรถยนต์ป้อนตลาดแรงงาน ปีละ กว่า 200 คน
วันจันทร์ที่ 24 เมษายน 2566
กรมพัฒน์ แท็กทีมบริษัทยักษ์ใหญ่ ผลิตช่างสีรถยนต์ป้อนตลาดแรงงาน ปีละ กว่า 200 คน
กรมพัฒนาฝีมือแรงงาน จับมือ บริษัท นิปปอนเพนท์ (ประเทศไทย) จํากัด ต่อเนื่อง ผลิตช่างสีรถยนต์ทํางานอย่างมีมาตรฐาน ทันเทคโนโลยี 4.0
รัฐบาลไทย-ข่าวทำเนียบรัฐบาล-เตือนประชาชนพื้นที่ภาคเหนือ อีสาน กลาง ตะวันออก ระวังอันตรายจากพายุฤดูร้อน กรมอุตุฯ ประกาศเฝ้าระวังถึง 26 เม.ย. แนะเกษตรกรป้องกันผลผลิตและสัตว์เลี้ยง ประมงออกเรือด้วยความระมัดระวัง
วันจันทร์ที่ 24 เมษายน 2566
24/04/2566
เตือนประชาชนพื้นที่ภาคเหนือ อีสาน กลาง ตะวันออก ระวังอันตรายจากพายุฤดูร้อน กรมอุตุฯ ประกาศเฝ้าระวังถึง 26 เม.ย. แนะเกษตรกรป้องกันผลผลิตและสัตว์เลี้ยง ประมงออกเรือด้วยความระมัดระวัง
เตือนประชาชนพื้นที่ภาคเหนือ อีสาน กลาง ตะวันออก ระวังอันตรายจากพายุฤดูร้อน กรมอุตุฯ ประกาศเฝ้าระวังถึง 26 เม.ย. แนะเกษตรกรป้องกันผลผลิตและสัตว์เลี้ยง ประมงออกเรือด้วยความระมัดระวัง
วันนี้ (24 เมษายน 2566) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า กรมอุตุนิยมวิทยา ได้ออกประกาศเรื่อง พายุฤดูร้อนบริเวณประเทศไทยตอนบน เป็นฉบับที่4 ลงวันที่ 23 เม.ย. 66 แจ้งเตือนถึงสภาพอากาศที่จะทําให้เกิดพายุฤดูร้อนในหลายจังหวัดของภาคตะวันออกเฉียงเหนือ ภาคเหนือ ภาคกลางและภาคตะวันออกของไทยระหว่างวันที่ 23-26 เม.ย. ซึ่งก็ปรากฏว่าในวันที่ 23 เม.ย. ที่ผ่านมา ได้เกิดพายุฝนฟ้าคะนอง ลมกระโชกแรง และลูกเห็บตกในหลายจังหวัด
ดังนี้ ในช่วงวันที่ต้องเฝ้าระวังพายุขอให้ประชาชนระวังอันตรายที่จะมาจากพายุฤดูร้อน โดยหลีกเลี่ยงการอยู่ในที่โล่งแจ้ง ใต้ต้นไม้ใหญ่ สิ่งปลูกสร้างและป้ายโฆษณาที่ไม่แข็งแรง ไม่ควรสวมใส่โลหะและหลีกเลี่ยงการใช้โทรศัพท์มือถือขณะเกิดพายุฝนฟ้าคะนอง
สําหรับเกษตรกรให้เตรียมการป้องกันและระวังความเสียหายที่จะเกิดต่อผลผลิตทางการเกษตร รวมถึงอันตรายที่จะเกิดขึ้นกับสัตว์เลี้ยงได้ ส่วนของพื้นที่ภาคใต้แม้กรมอุตินิยมวิทยาไม่ได้ระบุให้เป็นพื้นที่เฝ้าระวังพายุฤดูร้อน แต่อิทธิพลของลมตะวันออกและลมตะวันออกเฉียงใต้ที่พัดปกคลุมอ่าวไทย และทะเลอันดามัน ซึ่งจะทําให้ภาคใต้มีฝนเพิ่มขึ้น โดยบริเวณอ่าวไทยทะเลมีคลื่นสูงประมาณ 1 เมตร ส่วนบริเวณที่มีฝนฟ้าคะนองคลื่นสูงมากกว่า 2 เมตร จึงขอให้ชาวเรือเดินเรือด้วยความระมัดระวังและหลีกเลี่ยงการเดินเรือในบริเวณที่มีฝนฟ้าคะนอง
น.ส.ไตรศุลี กล่าวว่า ทางด้านหน่วยงานรัฐได้มีการเตรียมความพร้อมเพื่อให้สามารถเข้าให้ความช่วยเหลือประชาชนได้ทันท่วงที โดยกองอํานวยการป้องกันและบรรเทาสาธารณภัยกลาง กระทรวงมหาดไทย ได้ย้ํายังจังหวัดและศูนย์ป้องกันและบรรเทาสาธารณภัยเขต ในพื้นที่เสี่ยงภัยแต่ละภาค ให้เตรียมพร้อม มีการจัดเจ้าหน้าที่เฝ้าระวังและติดตามสถานการณ์ตลอด 24 ชั่วโมง จัดทีมปฏิบัติการและเครื่องจักรกลด้านสาธารณภัยเข้าประจําพื้นที่เพื่อให้การช่วยเหลือประชาชนได้ทันที
ทั้งนี้ ประชาชนสามารถติดตามข้อมูลพยากรณ์อากาศได้ที่เว็บไซต์กรมอุตุนิยมวิทยา http://www.tmd.go.th หรือโทรสอบถามเบอร์ 0-2399-4012-13 และ 1182 ตลอด 24 ชั่วโมง หรือติดตามการแจ้งเตือนภัยพิบัติต่างๆ ผ่านแอปพลิเคชัน “THAI DISASTER ALERT” หากความเดือดร้อนจากสามารถแจ้งเหตุและขอความช่วยเหลือทางไลน์ “ปภ.รับแจ้งเหตุ1784” โดยเพิ่มเพื่อน Line ID @1784DDPM หรือโทรแจ้งสายด่วน 1784 ตลอด 24 ชั่วโมง เพื่อประสานรับการช่วยเหลือกรณีประสบภัยพิบัติต่างๆ
รัฐบาลไทย-ข่าวทำเนียบรัฐบาล-ชูแนวคิด BCG เพิ่มมูลค่าสินค้าไทยปี 2566
วันจันทร์ที่ 24 เมษายน 2566
ชูแนวคิด BCG เพิ่มมูลค่าสินค้าไทยปี 2566
วันจันทร์ที่่ 17 เมษายน 2566
ต่อจากนี้ไป ขอเชิญรับฟังไทยคู่ฟ้า
กรมการค้าต่างประเทศ เดินหน้าสร้างมูลค่าเพิ่มแก่สินค้าไทยในปี 2566 เช่น
โครงการพัฒนาสินค้าออกแบบจากเศษวัสดุเหลือใช้ทางการเกษตรและอุตสาหกรรมเพื่อการแปรรูปเป็
นผลิตภัณฑ์เชิงสร้างสรรค์สู่ตลาดสากล
กิจกรรมผลักดันให้ผู้ประกอบการได้รับฉลากคาร์บอนฟุตพริ้นท์ของผลิตภัณฑ์
เป็นผู้ประกอบการที่ดําเนินธุรกิจคาร์บอนต่ํา
โครงการส่งเสริมและต่อยอดนวัตกรรมสู่การค้าระหว่างประเทศโดยนําวัสดุชีวภาพจากธรรมชาติเสริมศักยภาพ
ด้วยนวัตกรรม BCG และขยายโอกาสทางการค้า BCG &amp; Sustainability
โดยพาผู้ประกอบการเข้าร่วมกิจกรรมแสดงสินค้าในต่างประเทศ ให้สินค้าไทยที่ผลิตจากแนวคิด BCG
ตอบโจทย์ผู้บริโภคยุคใหม่ ที่คํานึงถึงการใช้ทรัพยากรของโลกอย่างคุ้มค่าและยั่งยืน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ขอเชิญเที่ยวงาน "ใต้ร่มพระบารมี ๒๔๑ ปีกรุงรัตนโกสินทร์" ๒๑-๒๕ เมษายน ๒๕๖๖
วันจันทร์ที่ 24 เมษายน 2566
ขอเชิญเที่ยวงาน "ใต้ร่มพระบารมี ๒๔๑ ปีกรุงรัตนโกสินทร์" ๒๑-๒๕ เมษายน ๒๕๖๖
ณ สถานที่สําคัญรอบเกาะรัตนโกสินทร์ โดยพิพิธภัณฑ์ศาลาว่าการกลาโหมร่วมกับกระทรวงวัฒนธรรม เปิดให้เข้าชมพิพิธภัณฑ์ศาลาว่าการกลาโหม ตั้งแต่วันที่ ๒๑-๒๕ เมษายน ๒๕๖๖
ท่านจะได้พบกับ - สถาปัตยกรรมของโรงทหารหน้าศิลปะแบบพาลลาเดียนในสมัยรัชกาลที่ ๕ - นิทรรศการและส่วนจัดแสดงเกี่ยวกับประวัติความเป็นมาตั้งแต่อดีตจนถึงปัจจุบันของศาลาว่าการกลาโหม - ร่วมสัมผัสและถ่ายรูปกับปืนใหญ่กระบอกสําคัญ ด้านหน้าอาคารศาลาว่าการกลาโหม การเข้าชม แบ่งออกเป็น ๔ รอบ ตั้งแต่เวลา ๐๙.๓๐, ๑๑.๐๐, ๑๔.๐๐, ๑๖.๓๐ น. โดยจํากัดผู้เข้าชม ๓๐ ท่าน/รอบ ท่านใดสนใจสามารถลงทะเบียนเพื่อจองวันและเวลาในการเข้าชมได้ตามลิ้งค์นี้ได้เลยค่ะhttps://docs.google.com/forms/d/e/1FAIpQLSeL-l6Ewgh1XGNm42NTk26xuvceT379gIvk8AoTtnXXRykN6Q/viewform?fbclid=IwAR0G12sF7NaM6mZocI6TUS7vljPr5tFP7OXhaBsMPzLQCdTapXezkg5vggg
รัฐบาลไทย-ข่าวทำเนียบรัฐบาล-รองโฆษกรัฐบาล เตือนประชาชนอย่ากดลิงก์ลวง อ้างประกันสังคม อัปเดตข้อมูล "ถอนเงินสมทบก่อนกำหนด"
วันจันทร์ที่ 24 เมษายน 2566
24/04/2566
รองโฆษกรัฐบาล เตือนประชาชนอย่ากดลิงก์ลวง อ้างประกันสังคม อัปเดตข้อมูล "ถอนเงินสมทบก่อนกําหนด"
รองโฆษกรัฐบาล เตือนประชาชนอย่ากดลิงก์ลวง อ้างประกันสังคม อัปเดตข้อมูล "ถอนเงินสมทบก่อนกําหนด"
วันที่ 24 เมษายน 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากที่มีการเผยแพร่คลิปวิดีโอโดยมีรายละเอียดว่า "สิ้นเดือน เม.ย. นี้ ผู้สูงอายุรับเบี้ยพิเศษ ท่านละ 2,500 บาท" ทางกรมกิจการผู้สูงอายุ กระทรวงการพัฒนาสังคมและความมั่นคงของมนุษย์ ได้ชี้แจงว่า ไม่มีการเพิ่มเบี้ย หรือเงินพิเศษใด ๆ เนื่องจากปัจจุบันการจ่ายเบี้ยยังชีพยังคงยึดระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น โดยมีการจ่ายเบี้ยยังชีพให้แก่ผู้สูงอายุเป็นรายเดือนตามช่วงอายุ
พร้อมกับเตือนภัยกรณี มิจฉาชีพส่ง SMS ข้อความเข้ามือถืออ้าง "สํานักงานประกันสังคม" แจ้งนายจ้าง ลูกจ้าง อัปเดตข้อมูลด่วน ถอนเงินสมทบก่อนกําหนด โดยแนบลิงก์ให้กดเข้าไปเพื่อกรอกข้อมูล ขอย้ําว่า อย่ากดลิงก์ในข้อความเด็ดขาด เพราะเป็นกลลวงมิจฉาชีพ เพื่อเข้าควบคุมโทรศัพท์มือถือของเหยื่อ แล้วโอนเงินจนเกลี้ยงบัญชี
"มิจฉาชีพมักแอบอ้างชื่อหน่วยงานราชการ เพื่อความน่าเชื่อถือ โดยเฉพาะเรื่องการจ่ายเงินต่างๆ ขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ ฝากย้ําเตือนไปยังประชาชนให้ระมัดระวังและมีสติอยู่เสมอ หากพบเห็นข้อความสั้น (SMS) หรือลิงก์ อย่ากดเพื่อลดการตกเป็นเหยื่อของมิจฉาชีพ" นางสาวรัชดา กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้มตลาดเกาหลีใต้นิยมบะหมี่กึ่งสำเร็จรูปไทย มูลค่าการส่งออก 1.92 ล้านเหรียญสหรัฐ เพิ่มขึ้น 57.1% และมีแนวโน้มการขยายตัวเพิ่มมากขึ้น
วันอาทิตย์ที่ 23 เมษายน 2566
23/04/2566
โฆษกรัฐบาลเผย นายกฯ ปลื้มตลาดเกาหลีใต้นิยมบะหมี่กึ่งสําเร็จรูปไทย มูลค่าการส่งออก 1.92 ล้านเหรียญสหรัฐ เพิ่มขึ้น 57.1% และมีแนวโน้มการขยายตัวเพิ่มมากขึ้น
โฆษกรัฐบาลเผย นายกฯ ปลื้มตลาดเกาหลีใต้นิยมบะหมี่กึ่งสําเร็จรูปไทย มูลค่าการส่งออก 1.92 ล้านเหรียญสหรัฐ เพิ่มขึ้น 57.1% และมีแนวโน้มการขยายตัวเพิ่มมากขึ้น
วันที่ 23 เมษายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีแนวโน้มการส่งออกสินค้าไทยที่เพิ่มมากขึ้น จากกรมส่งเสริมการค้าระหว่างประเทศ รวมทั้ง รายงานจากสํานักงานส่งเสริมการค้าในต่างประเทศ ณ กรุงโซล เกาหลีใต้ สินค้าไทยประเภทบะหมี่กึ่งสําเร็จรูปได้รับความนิยมอย่างมากในตลาดเกาหลีใต้
โฆษกประจํานักนายกรัฐมนตรี กล่าวว่า จากกระแสความนิยมของอาหารไทยที่แผ่ขยายไปยังทั่วโลก โดยจากการจัดอับดับทางด้านอาหารและเครื่องดื่ม ในปีที่ผ่านมา มีทั้งเมนูอาหาร เครื่องดื่ม หรือขนมของไทย ติดอันดับความนิยมอยู่เสมอ ซึ่งส่งผลถึงความนิยมอาหารไทยในรูปแบบอาหารแห้ง เช่น บะหมี่กึ่งสําเร็จรูปอีกด้วย โดยบะหมี่กึ่งสําเร็จรูปของไทย ได้รับความนิยมในต่างประเทศอย่างมาก โดยเฉพาะในเกาหลีใต้ เนื่องจากมีความหลากหลายของรูปแบบผลิตภัณฑ์ มีรสชาติของอาหารไทยที่หลากหลาย เช่น รสต้มยํากุ้ง รสผัดไทย รสปูผัดผงกะหรี่ และ รสชาติเผ็ด ซึ่งส่งผลให้ภาพรวมตลาดบะหมี่กึ่งสําเร็จรูปของไทยมีแนวโน้มการเติบโตอย่างต่อเนื่อง โดยในปี 2565 เกาหลีใต้นําเข้าบะหมี่กึ่งสําเร็จรูปจากไทย มูลค่าประมาณ 1.92 ล้านเหรียญสหรัฐ เพิ่มขึ้น 57.1 % และมีแนวโน้มเติบโตขึ้นอย่างต่อเนื่อง จากกระแสความนิยมอาหารไทย ซึ่งถือเป็นโอกาสสําคัญในการขยายการส่งออกบะหมี่กึ่งสําเร็จรูปของไทยในทวีปเอเชีย ให้มากขึ้น เนื่องจากในปี 2565-2567 มูลค่าตลาดอุตสาหกรรมอาหารพร้อมทานจะยังมีทิศทางเติบโตต่อเนื่อง จากการบริโภคภายในภูมิภาค และ นอกภูมิภาค
“นายกรัฐมนตรี ยินดีต่อตัวเลขการส่งออกสินค้าของไทย ซึ่งความนิยมสินค้าไทยในรูปแบบบะหมี่กึ่งสําเร็จรูปในเกาหลีใต้ ถือเป็นอีกโอกาสสําคัญของสินค้าไทย เพิ่มความนิยม ส่งผลเกื้อกูลต่อยอดความนิยมผ่านซอฟต์พาวเวอร์ทางด้านอาหารไทย ทั้งนี้ ติดตาม พิจารณา ประเมิน สถานการณ์ กระแสความนิยมเป็นส่วนที่จําเป็นกับทุกภาคอุตสาหกรรม เพื่อให้สินค้าไทยปรับตัว ไม่ตกยุค และได้รับประโยชน์ทุกกระแสนิยม เพื่อสร้างมูลค่าสินค้า” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยกระดับการฟื้นฟูทรัพยากรธรรมชาติและรักษาสิ่งแวดล้อม เน้นรีไซเคิล ลดการนำเข้าพลาสติก สอดคล้องโมเดลเศรษฐกิจ BCG เดินหน้าแผนปฏิบัติการด้านการจัดการขยะพลาสติกในระยะที่ 2 (พ.ศ. 2566 – 2570)
วันอาทิตย์ที่ 23 เมษายน 2566
23/04/2566
โฆษกรัฐบาลเผย นายกฯ ยกระดับการฟื้นฟูทรัพยากรธรรมชาติและรักษาสิ่งแวดล้อม เน้นรีไซเคิล ลดการนําเข้าพลาสติก สอดคล้องโมเดลเศรษฐกิจ BCG เดินหน้าแผนปฏิบัติการด้านการจัดการขยะพลาสติกในระยะที่ 2 (พ.ศ. 2566 – 2570)
โฆษกรัฐบาลเผย นายกฯ ยกระดับการฟื้นฟูทรัพยากรธรรมชาติและรักษาสิ่งแวดล้อม เน้นรีไซเคิล ลดการนําเข้าพลาสติก สอดคล้องโมเดลเศรษฐกิจ BCG เดินหน้าแผนปฏิบัติการด้านการจัดการขยะพลาสติกในระยะที่ 2 (พ.ศ. 2566 – 2570)
วันที่ 23 เมษายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการดําเนินการจัดการขยะพลาสติก ซึ่งเป็นหนึ่งใน 12 เรื่องสําคัญภายใต้นโยบายหลักของรัฐบาล บริหารจัดการ “ขยะพลาสติก” ฟื้นฟูทรัพยากรธรรมชาติและการรักษาสิ่งแวดล้อมเพื่อสร้างการเติบโตอย่างยั่งยืน
โฆษกประจําสํานักนายกรัฐมนตรี กล่าวว่า ความคืบหน้าการดําเนินงานของ Roadmap การจัดการขยะพลาสติก (พ.ศ. 2561-2573) ซึ่งได้ร่วมมือกับหน่วยงานภาครัฐและเอกชนเพื่อใช้เป็นแผนขับเคลื่อนการดําเนินงานในการป้องกันและแก้ไขปัญหาขยะพลาสติกที่มีผลกระทบต่อสิ่งแวดล้อม การลดและเลิกใช้พลาสติกเป้าหมายด้วยการใช้วัสดุทดแทนที่เป็นมิตรต่อสิ่งแวดล้อม ตัวอย่างการดําเนินงาน เช่น การงดให้ถุงพลาสติกหูหิ้ว “Everyday Say No To Plastic Bags” มาตรการลดหย่อนภาษีจากการซื้อผลิตภัณฑ์พลาสติกที่ย่อยสลายได้ทางชีวภาพ การกําหนดมาตรการกํากับการนําเข้าเศษพลาสติก การจัดทําฐานข้อมูลพลาสติก โครงการชุมชนปลอดขยะ (Zero Waste) โครงการ “จังหวัดสะอาด” และ การสื่อสารความรู้ด้านการออกแบบที่เป็นมิตรกับสิ่งแวดล้อมให้กับกลุ่มผู้ประกอบการ และนักออกแบบ เป็นต้น
นอกจากนี้ คณะอนุกรรมการบริหารจัดการขยะพลาสติกและขยะอิเล็กทรอนิกส์ยังได้ทบทวนและปรับมาตรการการนําเข้าพลาสติกให้สอดคล้องกับสถานการณ์ เพื่อส่งเสริมการใช้เศษพลาสติกภายในประเทศ และสอดคล้องกับนโยบายการขับเคลื่อนประเทศไทยด้วยระบบโมเดลเศรษฐกิจ BCG ซึ่งจะมีการเสนอคณะกรรมการสิ่งแวดล้อมแห่งชาติพิจารณา และเสนอต่อคณะรัฐมนตรีต่อไป
“รัฐบาลเล็งเห็นถึงความสําคัญในด้านสิ่งแวดล้อม ผ่านการดําเนินนโยบายบริหารจัดการขยะพลาสติก เพื่อความสมดุลในการพัฒนาอย่างยั่งยืน และคุณภาพชีวิตที่ดีของประชาชน พร้อมทั้งขอบคุณความร่วมมือจากทุกภาคส่วน ทั้งภาครัฐ ภาคเอกชน และประชาชน สําหรับความร่วมมือที่ผ่านมา ทั้งนี้ การดําเนินของรัฐบาลเพื่อยกระดับการฟื้นฟูทรัพยากรธรรมชาติและการรักษาสิ่งแวดล้อม สอดคล้องกับนโยบายการขับเคลื่อนประเทศไทยด้วยระบบโมเดลเศรษฐกิจ BCG นําเศษพลาสติกภายในประเทศกลับมาใช้ประโยชน์มากที่สุด ยกระดับคุณภาพเศษพลาสติกในประเทศ และเพียงพอต่อการเป็นวัตถุดิบในภาคธุรกิจรีไซเคิล” นายอนุชาฯ กล่าว
รัฐบาลไทย-ข่าวทำเนียบรัฐบาล-อัตราการว่างงานของคนไทยต่ำกว่า 1% เป็นครั้งแรกในรอบเกือบ 4 ปี
วันอาทิตย์ที่ 23 เมษายน 2566
23/04/2566
อัตราการว่างงานของคนไทยต่ํากว่า 1% เป็นครั้งแรกในรอบเกือบ 4 ปี
อัตราการว่างงานของคนไทยต่ํากว่า 1% เป็นครั้งแรกในรอบเกือบ 4 ปี
วันที่ 23 เมษายน 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า สํานักงานสถิติแห่งชาติ (สสช.) ได้รายงานถึงสถานการณ์ด้านแรงงานในช่วงต้นปี 66 ที่สอดคล้องกับการฟื้นตัวของเศรษฐกิจที่เป็นไปอย่างต่อเนื่อง โดยผู้มีงานทํามีจํานวนมากขึ้น ส่วนผู้ว่างงานก็ลดลง
สสช. ระบุว่า ณ เดือน ก.พ. 66 ประเทศไทยมีประชากรที่มีอายุ 15 ปีขึ้นไปซึ่งจัดอยู่ในเกณฑ์ของกลุ่มที่เป็นกําลังแรงงานอยู่ 58.81 ล้านคน โดยในจํานวนนี้เป็นผู้อยู่ในกําลังแรงงาน 40.49 ล้านคน อยู่นอกกําลังแรงงาน เช่น อยู่ระหว่างเรียนหนังสือ เป็นแม่บ้านทํางานบ้าน เป็นผู้พิการ ทุพพลภาพ 18.32 ล้านคน ซึ่งเมื่อแยกพิจารณาเฉพาะผู้อยู่ในกําลังแรงงานพบว่าเป็นผู้มีงานทํา 39.91ล้านคน เพิ่มขึ้นจาก 39.81 ล้านคนเมื่อเทียบกับ ณ สิ้นปี 65 เป็นผู้ว่างงาน 3.6 แสนคน หรือร้อยละ 0.9 ของผู้อยู่ในกําลังแรงงาน เทียบกับ 3.9 แสนคน หรือร้อยละ1 ณ สิ้นปี 65 ส่วนที่เหลืออีก 2.2 แสนคนเป็นผู้อยู่ระหว่างการรอฤดูกาล
“อัตราการว่างงานที่ระดับร้อยละ 0.9 นับเป็นอัตราที่ต่ําที่สุดและต่ํากว่าร้อยละ 1 ครั้งแรกในรอบเกือบ 4 ปี ซึ่งระบบกําลังแรงงานไทยเคยมีอยู่ว่างงานต่ําว่าร้อยละ 1 ครั้งล่าสุดคือเดือน ต.ค. 62 ที่มีอัตราการว่างงานร้อยละ 0.9 เช่นกัน ซึ่งขณะนั้นเป็นช่วงที่เศรษฐกิจมีการเติบเป็นปกติและนักท่องเที่ยวเดินทางเข้าประเทศไทยสูงสุดเป็นประวัติการณ์ก่อนจะเข้าสู่ช่วงที่ทั่วโลกเกิดวิกฤติการแพร่ระบาดของโควิด19 ในต้นปี 63” น.ส.ไตรศุลี กล่าว
น.ส.ไตรศุลี กล่าวว่า จํานวนผู้มีงานทําที่เพิ่มขึ้น และผู้ว่างงานที่ลดลงเข้าไปสู่ระดับเดียวกับก่อนเกิดโควิด19 เป็นไปตามเป้าหมายและนโยบายที่พล.อ.ประยุทธ์ จันทร์โอชา นายกรัฐมนตรีและรมว.กลาโหมได้มอบหมายแก่ทุกหน่วยงานที่เกี่ยวข้องว่าต้องให้ความสําคัญสูงสุดกับการรักษาการมีงานทําและการมีรายได้ของประชาชน ส่วนในช่วงการฟื้นฟูเศรษฐกิจก็ให้ดูแลการฟื้นตัวดําเนินไปอย่างค่อยเป็นค่อยไป ไม่ใช้มาตรการกระตุ้นที่รุนแรงโดยไม่มีความจําเป็น เพื่อรักษาความสมดุลระหว่างการเติบโตกับเสถียรภาพ ไม่มุ่งไปที่การเติบโตจนก่อผลกระทบข้างเคียงทางเศรษฐกิจด้านอื่นๆ เช่นปัญหาเงินเฟ้อ และต้องมีการขึ้นดอกเบี้ยรุนแรงซึ่งอาจเกิดผลเสียงานต่อระบบการเงินของประเทศและประชาชน แบบที่เห็นตัวอย่างในต่างประเทศ
รัฐบาลไทย-ข่าวทำเนียบรัฐบาล-โฆษกรัฐบาลเผย ดัชนีความเชื่อมั่นภาคอุตสาหกรรมเดือนมีนาคม 2566 อยู่ที่ระดับ 97.8 เพิ่มขึ้นต่อเนื่องเป็นเดือนที่ 3 และสูงสุดในรอบ 10 ปี และคาดว่าในอีก 3 เดือนข้างหน้า ดัชนีฯ จะสูงขึ้นอีกอยู่ที่ระดับ 106.3
วันอาทิตย์ที่ 23 เมษายน 2566
23/04/2566
โฆษกรัฐบาลเผย ดัชนีความเชื่อมั่นภาคอุตสาหกรรมเดือนมีนาคม 2566 อยู่ที่ระดับ 97.8 เพิ่มขึ้นต่อเนื่องเป็นเดือนที่ 3 และสูงสุดในรอบ 10 ปี และคาดว่าในอีก 3 เดือนข้างหน้า ดัชนีฯ จะสูงขึ้นอีกอยู่ที่ระดับ 106.3
โฆษกรัฐบาลเผย ดัชนีความเชื่อมั่นภาคอุตสาหกรรมเดือนมีนาคม 2566 อยู่ที่ระดับ 97.8 เพิ่มขึ้นต่อเนื่องเป็นเดือนที่ 3 และสูงสุดในรอบ 10 ปี และคาดว่าในอีก 3 เดือนข้างหน้า ดัชนีฯ จะสูงขึ้นอีกอยู่ที่ระดับ 106.3
วันที่ 23 เมษายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงกรณี สภาอุตสาหกรรมแห่งประเทศไทย (ส.อ.ท.) เปิดเผยถึงดัชนีความเชื่อมั่นภาคอุตสาหกรรมเดือนมีนาคม 2566 โดยผลปรับตัวสูงขึ้นอยู่ที่ระดับ 97.8 ซึ่งเพิ่มขึ้นต่อเนื่องเป็นเดือนที่ 3 และสูงสุดในรอบ 10 ปี นับตั้งแต่เดือนมกราคม 2556 โดยองค์ประกอบของค่าดัชนีฯ พบว่าปรับตัวเพิ่มขึ้นเกือบทุกองค์ประกอบ ทั้งดัชนีฯ คําสั่งซื้อโดยรวม ยอดขายโดยรวม ปริมาณการผลิต และผลประกอบการ ยกเว้นต้นทุนประกอบการ
โฆษกประจําสํานักนายกรัฐมนตรีกล่าวว่าดัชนีความเชื่อมั่นภาคอุตสาหกรรมเดือนมีนาคม 2566เป็นผลจากการสํารวจผู้ตอบแบบสอบถาม 1,322 ราย ครอบคลุม 45 กลุ่มอุตสาหกรรม สําหรับความเชื่อมั่นของผู้ประกอบการภาคอุตสาหกรรมที่เพิ่มขึ้นมาจากปัจจัยเชิงบวกจากการขยายของอุปสงค์ในประเทศ กําลังซื้อในส่วนภูมิภาคจากรายได้ภาคเกษตรที่ปรับตัวขึ้น ภาคการก่อสร้างขยายตัว และภาคการท่องเที่ยวฟื้นตัวต่อเนื่อง จากจํานวนนักท่องเที่ยวต่างชาติและมาตรการส่งเสริมการท่องเที่ยวจากภาครัฐ อย่างไรก็ดี ผู้ประกอบการยังมีความกังวลต่อปัญหาต้นทุนการผลิต โดยเฉพาะราคาวัตถุดิบ และค่าไฟฟ้า รวมไปถึงราคาพลังงานที่ยังคงผันผวน อัตราดอกเบี้ยที่อยู่ในทิศทางขาขึ้น อุปสงค์จากต่างประเทศที่อ่อนแอลงตามภาวะเศรษฐกิจโลก ตลอดจนความผันผวนของค่าเงินบาท ยังเป็นปัจจัยเสี่ยงต่อภาคการส่งออกของไทย
ทั้งนี้ ส.อ.ท. คาดการณ์ว่า ใน 3 เดือนข้างหน้า ดัชนีความเชื่อมั่นภาคอุตสาหกรรมจะอยู่ที่ระดับ 106.3 เป็นผลมาจากเศรษฐกิจไทยที่มีแนวโน้มขยายตัวต่อเนื่อง โดยมีปัจจัยขับเคลื่อนจากภาคการท่องเที่ยวและการบริโภคในประเทศ รวมไปถึงการเปิดประเทศของจีน ซึ่งเป็นแรงสนับสนุนภาคการท่องเที่ยวและการส่งออกของไทยในช่วงครึ่งปีหลัง อย่างไรก็ตาม ความเสี่ยงจากปัญหาเศรษฐกิจโลกและปัญหาความขัดแย้งทางภูมิรัฐศาสตร์ (Geopolitics) จะมีแนวโน้มรุนแรงขึ้น
“ระดับดัชนีความเชื่อมั่นภาคอุตสาหกรรมเป็นอีกหนึ่งตัวชี้วัดที่สําคัญ ในการดําเนินมาตรการขับเคลื่อนเศรษฐกิจ และกระตุ้นภาคการท่องเที่ยว และขอบคุณทุกฝ่ายที่ร่วมกันสนับสนุน ผลักดันภาคอุตสาหกรรมซึ่งเป็นภาคส่วนสําคัญในการพัฒนาประเทศ ทั้งนี้ รัฐบาลพร้อมประเมิน และพิจารณาข้อเสนอแนะจากผู้ประกอบการ เพื่อร่วมกันแก้ไขปัจจัยเชิงลบ เพิ่มปัจจัยเชิงบวก ทั้งเรื่องต้นทุนการผลิต ราคาพลังงาน และการส่งเสริมการเปิดตลาดส่งออกใหม่ ๆ” นายอนุชาฯ กล่าว
รัฐบาลไทย-ข่าวทำเนียบรัฐบาล-ออมสินเปิดสินเชื่อ GSB ReOpen เฟส 2 หนุนท่องเที่ยวขับเคลื่อนเศรษฐกิจไทย วงเงินกู้ไม่เกิน 5 ล้าน ดอกเบี้ยคงที่ปีแรก 3.99%ปลอดชำระเงินต้น 2 ปีผ่อนนานสูงสุด 10 ปี
วันอาทิตย์ที่ 23 เมษายน 2566
23/04/2566
ออมสินเปิดสินเชื่อ GSB ReOpen เฟส 2 หนุนท่องเที่ยวขับเคลื่อนเศรษฐกิจไทย วงเงินกู้ไม่เกิน 5 ล้าน ดอกเบี้ยคงที่ปีแรก 3.99%ปลอดชําระเงินต้น 2 ปีผ่อนนานสูงสุด 10 ปี
ธนาคารออมสินเปิดโครงการสินเชื่อ GSB ReOpen ธุรกิจโรงแรม และ Supply Chain ของโรงแรม (เฟส 2) อีก 3,000 ล้านบาท ต่อเนื่องทันที โดยเปิดให้ยื่นกู้ได้แล้วตั้งแต่บัดนี้เป็นต้นไป จนถึงวันที่ 30 ธ.ค.2566 ที่ธนาคารออมสินทุกสาขาทั่วประเทศ
นายวิทัย รัตนากร ผู้อํานวยการธนาคารออมสิน เปิดเผยว่า จากผลสําเร็จของการปล่อยสินเชื่อ Soft Loan Re-Openวงเงิน 5,000 ล้านบาท เมื่อเดือนกุมภาพันธ์ 2566 ที่ผ่านมา ซึ่งได้รับความสนใจจากผู้ประกอบการเป็นจํานวนมาก ส่งผลให้วงเงินโครงการได้หมดลงในเวลาอันรวดเร็ว แต่ลูกค้ายังมีความต้องการใช้สินเชื่ออย่างต่อเนื่องสะท้อนภาพการท่องเที่ยวและกลไกเศรษฐกิจมีแนวโน้มดีขึ้น ที่หลายภาคส่วนต้องช่วยกันผลักดันขับเคลื่อน ธนาคารออมสินจึงเปิดโครงการสินเชื่อ GSB ReOpenธุรกิจโรงแรม และ Supply Chain ของโรงแรม (เฟส 2) อีก 3,000 ล้านบาท ต่อเนื่องทันที โดยเปิดให้ยื่นกู้ได้แล้วตั้งแต่บัดนี้เป็นต้นไป จนถึงวันที่ 30 ธ.ค.2566 ที่ธนาคารออมสินทุกสาขาทั่วประเทศ
โครงการสินเชื่อ GSB ReOpen ธุรกิจโรงแรม และ Supply Chain ของโรงแรม (เฟส 2) วงเงิน 3,000 ล้านบาท สําหรับผู้ประกอบการธุรกิจโรงแรม และ Supply Chain ของโรงแรม ร้านอาหาร และกลุ่มผู้ประกอบการที่มีเอกลักษณ์หรืออัตลักษณ์ของท้องถิ่นให้กู้เพื่อนําเงินไปปรับปรุงซ่อมแซมสถานประกอบกิจการ จัดซื้อเครื่องมืออุปกรณ์ ลงทุนในทรัพย์สินถาวร หรือเป็นเงินทุนหมุนเวียนในกิจการสําหรับผู้ประกอบการSMEs ที่เป็นบุคคลธรรมดา และนิติบุคคลที่มีบุคคลสัญชาติไทยถือหุ้นเกินร้อยละ 50 ของทุนจดทะเบียน ให้วงเงินกู้สูงสุดรายละไม่เกิน5 ล้านบาท และมีระยะเวลากู้ถึง10 ปี สามารถใช้หลักทรัพย์ค้ําประกันได้เต็มวงเงินกู้ หรือเลือกใช้ทั้งหลักทรัพย์และ บสย. (บรรษัทประกันสินเชื่ออุตสาหกรรมขนาดย่อม) ร่วมกันค้ําประกันก็ได้ อัตราดอกเบี้ยคงที่ปีแรกร้อยละ3.99ต่อปี ปีที่ 2 เป็นต้นไปMLR ต่อปี และ MLR + 1.00 ต่อปี ตามประเภทหลักประกัน (MLR = 6.650) และให้ปลอดชําระเงินต้นได้นานถึง 2 ปี
สอบถามรายละเอียดเพิ่มเติมได้ที่GSB SME Call Center โทร. 02-2998899, GSB Contact Center โทร. 1115 และที่ facebook : GSB Societyทั้งนี้ ธนาคารออมสินไม่มีนโยบายเชิญชวนให้ยื่นกู้ทางโซเชียลมีเดียหรือลิงก์ส่งทาง SMS แต่อย่างใด
ข่าวประชาสัมพันธ์ธนาคารออมสิน
https://www.gsb.or.th/news/gsbpr15-2566/
สปอตโฆษณา ๖๐ วินาที
https://youtu.be/EKkILlYfsyw
สปอตโฆษณา ๑๕ วินาที
https://youtu.be/BLhvoso4KVI
รัฐบาลไทย-ข่าวทำเนียบรัฐบาล-“ทิพานัน” โชว์ผลงาน “พล.อ.ประยุทธ์”  หาเงินได้ ใช้เงินเป็น  ยกระดับระบบโลจิสติกส์ไทย ประเดิมขบวนรถไฟขนทุเรียนแช่เย็น ไทย ลาว จีน เพิ่มทางเลือกขนส่งสินค้าเกษตรต้นทุนต่ำ และมีประสิทธิภาพ
วันอาทิตย์ที่ 23 เมษายน 2566
23/04/2566
“ทิพานัน” โชว์ผลงาน “พล.อ.ประยุทธ์”  หาเงินได้ ใช้เงินเป็น  ยกระดับระบบโลจิสติกส์ไทย ประเดิมขบวนรถไฟขนทุเรียนแช่เย็น ไทย ลาว จีน เพิ่มทางเลือกขนส่งสินค้าเกษตรต้นทุนต่ํา และมีประสิทธิภาพ
“ทิพานัน” โชว์ผลงาน “พล.อ.ประยุทธ์”  หาเงินได้ ใช้เงินเป็น  ยกระดับระบบโลจิสติกส์ไทย ประเดิมขบวนรถไฟขนทุเรียนแช่เย็น ไทย ลาว จีน เพิ่มทางเลือกขนส่งสินค้าเกษตรต้นทุนต่ํา และมีประสิทธิภาพ เกิดประโยชน์ทางเศรษฐกิจขนาดใหญ่จนถึงชาวสวน
วันที่ 23 เมษายน 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่นโยบายของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญกับการเพิ่มขีดความสามารถในการแข่งขันของประเทศให้ทัดเทียมนานาชาติ และก้าวไปสู่การเป็นผู้นําในภูมิภาค มุ่งเน้นหาเงินได้อย่างยั่งยืน และพัฒนาให้คุ้มค่าเงินที่จะลงทุนเสมอ
ที่ผ่านมาได้พัฒนาโครงสร้างพื้นฐานเพื่อวางรากฐานของประเทศให้มั่นคง จึงได้ติดตามความคืบหน้าโครงการต่างๆอย่างใกล้ชิด โดยเฉพาะการพัฒนาโครงข่ายระบบราง จนมีความก้าวหน้าเป็นที่ประจักษ์ เพื่อรองรับความต้องการการเดินทางของประชาชนให้สะดวกรวดเร็วและประหยัด ยกระดับระบบโลจิสติกส์ของประเทศให้มีความคล่องตัว และมีประสิทธิภาพ สามารถเชื่อมโยงครอบคลุมโครงข่ายทั่วประเทศและเชื่อมโยงระหว่างประเทศได้อย่างไร้รอยต่อ
น.ส.ทิพานัน กล่าวว่า โดยล่าสุด เมื่อวันที่ 19 เมษายน 2566 ที่ผ่านมา ได้มีพิธีเปิดเดินขบวนรถสินค้าคอนเทนเนอร์ ส่งออกทุเรียนจากภาคตะวันออกไทยสู่ประเทศจีน ด้วยรถไฟขบวนพิเศษ “มาบตาพุด-สถานีท่านาแล้ง” สาธารณรัฐประชาธิปไตยประชาชนลาว หรือสปป.ลาว ซึ่งเป็นความร่วมมือระหว่างการรถไฟแห่งประเทศไทย กับภาคเอกชน โดย เก้าเจริญ เทรน ทรานสปอร์ต จํากัด เริ่มขนส่งจากมาบตาพุด จังหวัดระยอง ถึงจังหวัดหนองคาย และขนส่งต่อไปยังสถานีท่านาแล้งใน สปป.ลาว จากนั้นเชื่อมต่อการขนส่งไปที่ Transshipment yard จุดเปลี่ยนถ่ายสินค้าลาว-จีน ไปยังปลายทางเมืองกว่างโจว ประเทศจีน เพื่อส่งเสริมการขนส่งสินค้า แก้ปัญหาผลไม้ค้างด่าน จากแหลมฉบัง ถึง คุนหมิง ใน 5 วัน
ในการเปิดเดินขบวนรถสินค้าคอนเทนเนอร์ขนส่งทุเรียน ด้วยรถไฟขบวนพิเศษมาบตาพุด-สถานีท่านาแล้ง สปป.ลาวครั้งนี้ ได้มีการขนส่งทุเรียนจํานวน 25 ตู้ ตู้ละ 24 ตัน รวมจํานวนทั้งสิ้น 600 ตัน โดยตู้คอนเทนเนอร์มีการควบคุมอุณหภูมิพร้อมติดตั้งเครื่องทําความเย็นในตัว ซึ่งนําผลไม้จากแหล่งผลิตในพื้นที่ภาคตะวันออกของไทยไปสู่ประเทศจีน เป็นการช่วยเพิ่มทางเลือกในการขนส่งสินค้าเกษตรแก่พี่น้องเกษตรกรที่มีประสิทธิภาพ ต้นทุนต่ํา และประหยัดพลังงาน อีกทั้งสามารถขนส่งได้ครั้งละจํานวนมากกว่าทางถนนหลายเท่าตัว ที่สําคัญยังช่วยดูแลรักษาผลผลิตส่งถึงมือผู้บริโภคได้อย่างมีคุณภาพ
“ขบวนรถไฟขนทุเรียนแช่เย็นนี้ จึงเป็นอีกหนึ่งผลงานชิ้นโบว์แดงของพล.อ.ประยุทธ์ ที่ หาเงินได้ ใช้เงิน ในการพัฒนาเส้นทางขนส่งสินค้าระหว่างประเทศได้แล้วจริงๆ โดยนํามาซึ่งประโยชน์ในหลายมิติ ตั้งแต่โครงสร้างทางเศรษฐกิจไปจนถึงชาวสวน นอกจากพี่น้องเกษตรกรและธุรกิจที่เกี่ยวเนื่อง ยังกระตุ้นให้เกิดการลงทุน การขยายกิจการ พัฒนาอาชีพ กระจายรายได้สู่ชุมชนตลอดเส้นทางและภาพรวมของประเทศเพื่อยกระดับคุณภาพชีวิตของประชาชน พร้อมกับมุ่งมั่นในการสร้างงาน สร้างเม็ดเงินเข้ากระเป๋าให้ประชาชนเพิ่มขึ้น”น.ส.ทิพานัน กล่าว
รัฐบาลไทย-ข่าวทำเนียบรัฐบาล-ก.แรงงาน จัดประชันฝีมือ เฟ้นหาเยาวชนรุ่นใหม่ ก้าวสู่เวทีอาเซียน
วันอาทิตย์ที่ 23 เมษายน 2566
ก.แรงงาน จัดประชันฝีมือ เฟ้นหาเยาวชนรุ่นใหม่ ก้าวสู่เวทีอาเซียน
กรมพัฒนาฝีมือแรงงาน กระทรวงแรงงาน จัดแข่งขันทักษะฝีมือ ระดับชาติ ครั้งที่ 29  ระหว่างวันที่ 22-24 พ.ค.2566 ณ สถาบันพัฒนาฝีมือแรงงาน 1 สมุทรปราการ  เยาวชนไทยร่วมประชันฝีมือกว่า 300 คน
รัฐบาลไทย-ข่าวทำเนียบรัฐบาล-ประเดิมครั้งแรกของปี!!! ธอส. จัดงานประมูลขายบ้านมือสอง ครั้งที่ 1/2566 จำหน่ายทรัพย์ได้กว่า 625 รายการ คิดเป็นมูลค่า 730 ล้านบาท
วันอาทิตย์ที่ 23 เมษายน 2566
23/04/2566
ประเดิมครั้งแรกของปี!!! ธอส. จัดงานประมูลขายบ้านมือสอง ครั้งที่ 1/2566 จําหน่ายทรัพย์ได้กว่า 625 รายการ คิดเป็นมูลค่า 730 ล้านบาท
ผลการจัดงานประมูลขายบ้านมือสอง ธอส. ประจําปี ครั้งที่1/2566 จําหน่ายทรัพย์ได้ 625 รายการ คิดเป็นมูลค่า 730 ลบ, โดยแบ่งเป็น ทรัพย์ในเขตกรุงเทพฯ และปริมณฑลจํานวน 200 รายการ คิดเป็นมูลค่า 249 ลบ. และทรัพย์ในเขตภูมิภาคจํานวน 425 รายการ คิดเป็นมูลค่า 481 ลบ.
ธนาคารอาคารสงเคราะห์ เผยผลการจัดงานประมูลขายบ้านมือสอง ธอส. ประจําปี ครั้งที่1/2566 ที่จัดขึ้นวานนี้ (22 เมษายน 2566) ระหว่างเวลา 10.00-16.00 น. ปรากฏว่า สามารถจําหน่ายทรัพย์ได้ถึง 625 รายการ คิดเป็นมูลค่า 730 ล้านบาท โดยแบ่งเป็น ทรัพย์ในเขตกรุงเทพฯ และปริมณฑลจํานวน 200 รายการ คิดเป็นมูลค่า 249 ล้านบาท และทรัพย์ในเขตภูมิภาคจํานวน 425 รายการ คิดเป็นมูลค่า 481 ล้านบาท โดยทรัพย์ที่มีราคาประมูลต่ําสุดที่มีผู้ประมูลซื้อได้ในครั้งนี้ ได้แก่ ทรัพย์ประเภทห้องชุด ขนาดเนื้อที่ 25.67 ตารางเมตร เขตบางเขน กรุงเทพฯ ปิดประมูลได้ในราคาเพียง 80,000 บาท เท่านั้น ขณะที่ทรัพย์ที่มีราคาประมูลสูงสุด ได้แก่ ทรัพย์ประเภทอาคารพาณิชย์ ขนาดเนื้อที่ 72 ตารางวา ใน อ.เมืองเพชรบุรี จ.เพชรบุรี ปิดประมูลด้วยราคา 7,290,000 บาท เนื่องจากเป็นทรัพย์ที่อยู่ใกล้แหล่งท่องเที่ยว เส้นทางคมนาคมสะดวก เหมาะแก่การทําการค้า ส่วนทรัพย์รายการเด่นและมีผู้เข้าร่วมสู้ราคาในการประมูลมากที่สุดถึง 10 ราย ได้แก่ ทรัพย์ประเภทห้องชุด ขนาดเนื้อที่ 43.66 ตารางเมตร เขตดินแดง กรุงเทพฯ ปิดประมูลได้ในราคา 2,410,000 บาท เนื่องจากเป็นทรัพย์ที่อยู่ในกลางเมือง และอยู่ใกล้แหล่งอํานวยความสะดวกมากมาย ทั้งนี้ ผู้ชนะการประมูลจะได้สิทธิ์รับสินเชื่อบ้านดอกเบี้ยต่ําสุด นานสูงสุด 24 เดือน (เงื่อนไขเป็นไปตามที่ธนาคารกําหนด)
สําหรับผู้ที่พลาดการประมูลในครั้งนี้ สามารถร่วมประมูลครั้งต่อไปได้ในวันที่ 19 พฤษภาคม 2566 ในงานประมูลบ้านมือสอง ธอส. ออนไลน์ GHB Online Auction สอบถามข้อมูลเพิ่มเติมได้ที่ G H Bank Call Center โทร. 0-2645-9000 กด 5 หรือ Facebook Fanpage ธนาคารอาคารสงเคราะห์ หรือ ดูข้อมูลบ้านมือสอง ธอส. ได้ที่ www.ghbhomecenter.com, Mobile Application : GHB ALL HOME และ Line Official Account : @GHBALLHOME
รัฐบาลไทย-ข่าวทำเนียบรัฐบาล-รัฐบาลติดตามเหตุสถานการณ์ความไม่สงบในซูดานอย่างใกล้ชิด พร้อมรับนักศึกษากลับและประสานที่เรียนต่อในไทย
วันอาทิตย์ที่ 23 เมษายน 2566
23/04/2566
รัฐบาลติดตามเหตุสถานการณ์ความไม่สงบในซูดานอย่างใกล้ชิด พร้อมรับนักศึกษากลับและประสานที่เรียนต่อในไทย
รัฐบาลติดตามเหตุสถานการณ์ความไม่สงบในซูดานอย่างใกล้ชิด พร้อมรับนักศึกษากลับและประสานที่เรียนต่อในไทย
วันที่ 23 เมษายน 2566 นางสาวรัชดา ธนาดิเรก รองโฆษกประจําสํานักนายกรัฐมนตรึ เปิดเผยว่า รัฐบาลติดตามสถานการณ์ความไม่สงบในประเทศซูดานอย่างใกล้ชิด พร้อมดูแลคนไทยและนักศึกษาไทยมุสลิมที่ศึกษาในประเทศซูดาน โดยวันที่ 22 เมษายน 2566 พลเอก สุพจน์ มาลานิยม เลขาธิการสภาความมั่นคงแห่งชาติ (สมช.) ได้เชิญหน่วยงานที่เกี่ยวข้องหารือถึงมาตรการการให้ความช่วยเหลือ รวมถึงประสานงานกับหน่วยงานที่เกี่ยวข้องทั้งในประเทศและต่างประเทศเพื่อให้ความช่วยเหลือคนไทยในประเทศซูดานอย่างเต็มที่
สําหรับสถานการณ์ความไม่สงบในประเทศซูดาน นางสาวรัชดา กล่าวว่า กระทรวงต่างประเทศได้รายงานว่า สถานการณ์ที่ประเทศซูดาน ขณะนี้ยังไม่มีความแน่นอน เนื่องจากการปะทะกันยังกระจัดกระจายและยังมีความเสี่ยงทั้งการอยู่ภายในที่พักอาศัยและการออกมาภายนอก อย่างไรก็ตาม ทางกระทรวงการต่างประเทศ ได้เสนอเส้นทางการอพยพสู่พื้นที่ปลอดภัย ณ สนามบินประเทศเพื่อนบ้านซูดานเช่น ไคโร ซาอุ และ ฐานทัพสหรัฐที่ Djibouti โดยทาง กระทรวงการต่างประเทศ จะหารือเรื่องการอํานวยความสะดวกต่างๆ กับประเทศที่เกี่ยวข้อง ร่วมทั้งพันธมิตรประเทศที่มีความพร้อมในการอพยพด้วย นอกจากนี้ทางกองทัพอากาศได้เตรียมความพร้อมของอากาศยานโดยการจัดเตรียมเครื่องบินไว้แล้วและรอการพิจารณาเส้นทางที่แน่ชัดจากทางภาครัฐ ซึ่งจะร่วมกับกระทรวงต่างประเทศ ในการสนับสนุนการอพยพคนไทย การรับรองดูแลคนไทยเมื่อกลับถึงประเทศไทย โดยเฉพาะนักเรียนไทยมุสลิมในพื้นที่จชต. ซึ่งทางศูนย์อํานวยการบริหารจัดการจังหวัดชายแดนภาคใต้ (ศอ.บต.) จะเป็นหน่วยงานหลักในการจัดหารถโดยสารรวมถึงการดูแลนักเรียนไทยให้สามารถเทียบโอนหน่วยกิจการศึกษามายังสถานศึกษาในไทย การสื่อสารประชาสัมพันธ์ ทั้งในส่วนของเยาวชนที่อยู่ในพื้นที่ซูดาน ผู้ปกครอง และสังคมไทยโดยรวม
นางสาวรัชดา กล่าวถึงแนวทางการดําเนินการของ ศอ.บต. ว่า ขณะนี้ ได้จัดตั้งศูนย์ประสานงานกลางไว้ในระดับพื้นที่ร่วมกับกระทรวงการต่างประเทศ โดยจะเน้นการสื่อสารกับกลุ่มครอบครัวเยาวชนที่ไปเรียนในซูดาน ซึ่งมีจํานวน 91 คน รวมไปถึงให้บริการสายด่วน 1880 รองรับประเด็นดังกล่าวด้วย และมีผู้ปกครองติดต่อมาแล้ว มากไปกว่านั้น ศอ.บต. จะทําการประสานหน่วยงานที่เกี่ยวข้อง รับนักศึกษาไทยกลับภูมิลําเนา พร้อมจัดหาที่พักเมื่อกลับถึงประเทศไทย ควบคู่กับการดูแลเรื่องการศึกษาของนักศึกษาที่ประสงค์จะไม่กลับไปศึกษาต่อ เช่น การเทียบวุฒิการศึกษา เป็นต้น
ทั้งนี้ พลเอก สุพจน์ฯ เลขาสมช. ได้เน้นย้ําให้ทุกหน่วยมีการวางแผนการสื่อสารในภาวะวิกฤตควบคู่ไปกับการวางแผนการดําเนินงานตามภารกิจในครั้งนี้ โดยให้กระทรวงการต่างประเทศเป็นเจ้าภาพหลักในการติดตามสถานการณ์และเตรียมความพร้อมในการอพยพนักศึกษาไทยในเส้นทางต่างๆ ไม่ว่าจะเป็นทางเรือหรือทางอากาศ พร้อมจัดทําแผนรองรับผู้ที่หลบหนีแบบผิดกฏหมาย ขอให้ประชาชนเชื่อมั่นในแนวทางการช่วยเหลือของรัฐบาลไทยให้ทุกคนได้กลับบ้านอย่างปลอดภัย
รัฐบาลไทย-ข่าวทำเนียบรัฐบาล-รฟท. แจ้งปรับแผนการเดินรถ ในเส้นทางสายใต้
วันเสาร์ที่ 15 เมษายน 2566
รฟท. แจ้งปรับแผนการเดินรถ ในเส้นทางสายใต้
ช่วงระหว่างสถานียะลา - ไม้แก่นเป็นการชั่วคราว
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) เปิดเผยว่า เมื่อวันที่ 14 เมษายน 2566 เวลา 19.55 – 22.00 น. รฟท.ได้รับแจ้งเหตุมีกลุ่มคนร้ายไม่ทราบจํานวนใช้อาวุธปืนและระเบิดลอบยิงเข้าใส่สถานีรถไฟและฐานปฏิบัติการหน่วยปฏิบัติการพิเศษในพื้นที่จังหวัดชายแดนใต้ที่สถานีปัตตานี วัดช้างให้ ยะลา รือเสาะ เจาะไอร้อง จากการตรวจสอบไม่มีผู้ได้รับบาดเจ็บหรือเสียชีวิต จากเหตุการณ์ดังกล่าวทําให้อาคารสถานี และสะพาน รวมถึงทางรถไฟได้รับความเสียหาย ซึ่งขณะนี้อยู่ระหว่างรอข้อมูลจากหน่วยงานความมั่นคงที่เข้าไปตรวจสอบบริเวณจุดเกิดเหตุ
จากเหตุการณ์ที่เกิดขึ้น รฟท.จึงมีความจําเป็นต้องปรับเปลี่ยนแผนการเดินรถ ในระหว่างวันที่ 15 - 16 เมษายน 2566 ดังนี้
1. ขบวนรถด่วนพิเศษที่ 37/38 สถานีกลางกรุงเทพอภิวัฒน์ -สุไหงโกลก - สถานีกลางกรุงเทพอภิวัฒน์ มีเดินเฉพาะ สถานีกลางกรุงเทพอภิวัฒน์ -ยะลา -สถานีกลางกรุงเทพอภิวัฒน์ และขนถ่ายผู้โดยสารทางรถยนต์จากยะลา - สุไหงโกลก
2. ขบวนรถเร็วที่ 171/172 สถานีกลางกรุงเทพอภิวัฒน์ - สุไหงโกลก -สถานีกลางกรุงเทพอภิวัฒน์ มีเดินเฉพาะ สถานีกลางกรุงเทพอภิวัฒน์ -ยะลา -สถานีกลางกรุงเทพอภิวัฒน์ และขนถ่ายผู้โดยสารทางรถยนต์ จากยะลา -รามัน - ยะลา เพื่อเดินทางต่อโดยขบวนรถไฟจากรามัน -สุไหงโกลก - รามัน
3. ขบวนรถท้องถิ่นที่ 447/448 สุราษฎร์ธานี -สุไหงโกลก - สุราษฎร์ธานี มีเดินเฉพาะช่วง สุราษฎร์ธานี -ชุมทางหาดใหญ่ - สุราษฎร์ธานี และ รามัน -สุไหงโกลก - รามัน
4. ขบวนรถท้องถิ่นที่ 451/452 นครศรีธรรมราช -สุไหงโกลก - นครศรีธรรมราช มีเดินเฉพาะช่วง นครศรีธรรมราช – ยะลา - นครศรีธรรมราช
5. ขบวนรถท้องถิ่นที่ 463/464 พัทลุง -สุไหงโกลก - พัทลุง มีเดินเฉพาะช่วง พัทลุง -ยะลา -พัทลุง
6. ขบวนรถพิเศษขนส่งสินค้าที่ 985/986 กรุงเทพ -สุไหงโกลก - กรุงเทพ มีเดินเฉพาะ กรุงเทพ -ยะลา -กรุงเทพ
7. ขบวนรถท้องถิ่นที่ 453/454 ยะลา -สุไหงโกลก - ยะลา ไม่มีเดิน
สําหรับประชาชนที่ซื้อตั๋วโดยสารล่วงหน้าของขบวนรถดังกล่าว หากไม่ประสงค์จะเดินทาง สามารถติดต่อขอคืนเงินค่าตั๋วโดยสารได้ที่สถานีรถไฟทุกแห่งทั่วประเทศ หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-กรมเจ้าท่า ตรวจเยี่ยมศูนย์ปลอดภัยทางน้ำและการปฏิบัติงานกำกับ ควบคุม ดูแล และอำนวยความสะดวกด้านความปลอดภัยทางน้ำช่วงเทศกาลสงกรานต์ 2566
วันพุธที่ 12 เมษายน 2566
กรมเจ้าท่า ตรวจเยี่ยมศูนย์ปลอดภัยทางน้ําและการปฏิบัติงานกํากับ ควบคุม ดูแล และอํานวยความสะดวกด้านความปลอดภัยทางน้ําช่วงเทศกาลสงกรานต์ 2566
...
รองอธิบดีกรมเจ้าท่า ตรวจเยี่ยมศูนย์ปลอดภัยทางน้ําและการปฏิบัติงานกํากับ ควบคุม ดูแล และอํานวยความสะดวกด้านความปลอดภัยทางน้ํา ช่วงเทศกาลสงกรานต์ 2566 และพื้นที่ขุดลอกแม่น้ําคํา ตําบลจันจว้า จังหวัดเชียงราย
เมื่อวันที่ 11 เมษายน 2566 นายวิเชียร เปมานุกรรักษ์ รองอธิบดีกรมเจ้าท่า ด้านปฏิบัติการ กระทรวงคมนาคม ตรวจเยี่ยมศูนย์ควบคุมปฏิบัติการโทรทัศน์วงจรปิดทางน้ํา เขตท่าเรือเชียงแสน ปัจจุบันมีศูนย์ควบคุมปฏิบัติการโทรทัศน์วงจรปิดทางน้ํา 2 แห่ง ได้แก่ ห้องควบคุมสํานักงานเจ้าท่าภูมิภาคสาขาเชียงราย และศูนย์ควบคุมปฏิบัติการโทรทัศน์วงจรปิดทางน้ําเขตท่าเรือเชียงแสน ซึ่งระบบดังกล่าวเป็นระบบติดตามเรือสินค้าเขตท่าเรือเชียงแสน เพื่อควบคุมการจราจรและความปลอดภัยทางน้ํา และประสานงานกับหน่วยงานที่เกี่ยวข้องหากเกิดอุบัติเหตุ เฝ้าระวังความปลอดภัย เหตุก่อการร้าย มลพิษทางน้ํา ใช้สําหรับการสอบสวนอุบัติเหตุ กรณีเรือโดนกัน หรือคนตกน้ํา พร้อมรองรับเรือสินค้าที่ติดตั้งระบบ AIS สามารถติดตามเรือที่เข้า - ออก เขตท่าเรือเชียงแสน เพื่อให้การติดต่อสื่อสาร เกิดความสะดวกและปลอดภัย โดยมีระยะครอบคลุมพื้นที่สามเหลี่ยมทองคํา ถึงท่าเรือพาณิชย์เชียงแสน รวมระยะทางประมาณ 19 กิโลเมตร ทั้งนี้ รองอธิบดีกรมเจ้าท่าได้กล่าวให้กําลังใจเจ้าหน้าที่ประจําท่าเรือ ในการปฏิบัติหน้าที่อํานวยความสะดวกและความปลอดภัยในช่วงเทศกาลสงกรานต์ และให้กําชับผู้ควบคุม
พร้อมกันนี้ได้เดินทางไปยังพื้นที่งานขุดลอกแม่น้ําคํา ตําบลจันจว้า อําเภอแม่จัน จังหวัดเชียงราย ซึ่งดําเนินการขุดลอกแล้วเสร็จ ได้ปริมาณวัสดุขุดลอก 43,000 ลูกบาศก์เมตร ระยะทาง 2,400 เมตร ตั้งแต่ กม. 26+550 ถึง 26+600 ซึ่งการขุดลอก จะช่วยรองรับน้ําในฤดูน้ําหลาก การอุปโภค บริโภค และการเกษตร ลดปัญหาน้ําท่วมพื้นที่ทางการเกษตร การกัดเซาะตลิ่ง โดยมีประชาชนในพื้นที่ได้รับประโยชน์จากการขุดลอก ประมาณ 500 ครัวเรือน พื้นที่ทางการเกษตร ประมาณ 20,800 ไร่ และได้เดินทางไปยังท่าเทียบเรือสามเหลี่ยมทองคํา และจุดผ่านแดนถาวรสามเหลี่ยมทองคํา (บ้านสบรวบ) ตรวจความปลอดภัยทางน้ํา เน้นย้ําประชาชนและนักท่องเที่ยวสวมใส่เสื้อชูชีพตลอดการเดินทางทางน้ํา และให้ปฏิบัติตามคําแนะนําของเจ้าหน้าที่อย่างเคร่งครัด พร้อมกล่าวให้กําลังใจเจ้าหน้าที่ที่ปฏิบัติงานประจําจุดให้บริการประชาชนบริเวณท่าเรือ ช่วงเทศกาลสงกรานต์ 2566
รัฐบาลไทย-ข่าวทำเนียบรัฐบาล-กรมทางหลวง สั่งหยุดกิจกรรมก่อสร้างบนถนนพระราม 2 คืนผิวทางจราจรช่วงเทศกาลสงกรานต์ 2566 พร้อมอำนวยความสะดวกและปลอดภัย 24 ชั่วโมง
วันอังคารที่ 11 เมษายน 2566
กรมทางหลวง สั่งหยุดกิจกรรมก่อสร้างบนถนนพระราม 2 คืนผิวทางจราจรช่วงเทศกาลสงกรานต์ 2566 พร้อมอํานวยความสะดวกและปลอดภัย 24 ชั่วโมง
....
นายไพทูรย์ พงษ์ชวลิต รองอธิบดีกรมทางหลวง กระทรวงคมนาคม เปิดเผยว่า นายสราวุธ ทรงศิวิไล อธิบดีกรมทางหลวง มีคําสั่งการและกําชับให้ทุกหน่วยงานในสังกัดกรมทางหลวง (ทล.) ปฏิบัติตามแผนมาตรการอํานวยความสะดวกและปลอดภัยบนถนนพระราม 2 ในช่วงเทศกาลสงกรานต์ ระหว่างวันที่ 11 - 17 เมษายน 2566 เนื่องจากถนนสายดังกล่าวเป็นทางเส้นหลักในการเดินทางลงสู่ภาคใต้ มีปริมาณผู้ใช้รถใช้ถนนเป็นจํานวนมาก และในขณะนี้มีการดําเนินการก่อสร้างโครงการก่อสร้างทางหลวงพิเศษระหว่างเมืองหมายเลข 82 หรือ M82 สายทางยกระดับบางขุนเทียน - บ้านแพ้ว เพื่อให้ประชาชนได้รับความสะดวก รวดเร็วและปลอดภัยในการเดินทางสูงสุด ตามนโยบายของนายอธิรัฐ รัตนเศรษฐ รัฐมนตรีช่วยว่าการกระทรวงคมนาคม รักษาราชการแทนรัฐมนตรีว่าการกระทรวงคมนาคม วันนี้ (11 เมษายน 2566) จึงมอบหมายให้รองอธิบดีกรมทางหลวง พร้อมด้วย นายทวีศักดิ์ รุจิจรรยาวัฒน์ ผู้อํานวยการสํานักก่อสร้างสะพาน นายธีรพันธ์ ภูมิรัตนประพิณ รองผู้อํานวยการสํานักก่อสร้างสะพาน เจ้าหน้าที่ตํารวจทางหลวง หมวดทางหลวงมหาชัย ผู้แทนหน่วยงานตํารวจในพื้นที่จังหวัดสมุทรสาคร บริษัทผู้รับจ้าง นายช่างโครงการฯ และผู้ที่เกี่ยวข้อง ร่วมประชุมติดตามความพร้อมในการอํานวยความสะดวกและปลอดภัยหน้างานโครงการก่อสร้างบนทางหลวงหมายเลข 35 (ถนนพระราม 2) ในช่วงเทศกาลสงกรานต์ 2566 โดยที่ประชุมได้สรุปมาตรการและแนวทางการปฏิบัติ ดังนี้
1. ผู้รับจ้างหยุดกิจกรรมงานก่อสร้างทุกรูปแบบ เพื่อคืนผิวทางในพื้นที่ก่อสร้างทุกโครงการ ระหว่างวันที่ 12 - 16 เมษายน 2566 และจัดเตรียมเจ้าหน้าที่เฝ้าระวังในพื้นที่โครงการฯ ตลอด 24 ชั่วโมง
2. ดําเนินการตรวจสอบป้ายจราจร สัญญาณไฟจราจร ไฟฟ้าแสงสว่างให้พร้อมใช้งาน ตรวจสอบและแก้ไขจุดเสี่ยงและจุดอันตรายเพื่อลดอุบัติเหตุบนทางหลวง
3. หากพบว่ามีปริมาณจราจรหนาแน่นจะทําการประสานงานกับตํารวจทางหลวง เพื่อสนับสนุนการอํานวยความสะดวกด้านการจราจรหรือการจัดช่องทางพิเศษ (Reversible Lane) เพื่อให้การเดินทางของประชาชนเป็นไปอย่างสะดวกรวดเร็วยิ่งขึ้น
ทั้งนี้ เพื่อให้งานด้านการอํานวยความสะดวกและความปลอดภัยมีประสิทธิภาพสูงสุด ทล. ขอความร่วมมือผู้ขับขี่ใช้ความระมัดระวัง ปฏิบัติตามกฎจราจร และวางแผนการเดินทางล่วงหน้า หากประชาชนต้องการสอบถามข้อมูลเส้นทาง แจ้งเหตุด่วนเหตุร้ายหรือขอความช่วยเหลือ สามารถแจ้งได้ที่สายด่วน ทล. โทร. 1586 (โทรฟรี 24 ชั่วโมง)
รัฐบาลไทย-ข่าวทำเนียบรัฐบาล-​PM conveys well wishes to Thais on occasion of Songkran traditional Thai New Year festival
วันพุธที่ 12 เมษายน 2566
​PM conveys well wishes to Thais on occasion of Songkran traditional Thai New Year festival
​PM conveys well wishes to Thais on occasion of Songkran traditional Thai New Year festival
April 11, 2023, at 08.45 hrs, at Santi Maitri Building, Government House, prior to the cabinet meeting, Minister of Culture Itthiphol Khunpluem led a delegation of Ministry executives and youth representatives from Woraracha Tinaddamart Wittaya School, Pathum Thani, to pay a courtesy call on Prime Minister and Defense Minister Gen. Prayut Chan-o-cha to promote 2023 Songkran Festival under theme: “Taking Forward Songkran the Thai Way, Joining Hearts to the World”. Attending the meeting were Minister of Interior Gen. Anupong Paojinda, Deputy Minister of Interior Naris Khamnurak, and PM Secretary General Pirapan Salirathavibhaga. Deputy Secretary-General to the Prime Minister and Acting Government Spokesperson Anucha Burapachaisri disclosed gist as follows:
The Prime Minister visited an exhibition on Songkran tradition, and demonstration of water blessing of the 4 regions. He also poured water over Phra Phuttha Chinnarat Buddha Image. The Prime Minister took the occasion to encourage Thai people to observe Songkran in a traditional way through performing water pouring ceremony to express gratitude to respectful and loved ones, and celebrating Songkran in a discreet manner according to Thai beautiful tradition and culture. On behalf of the Thai Government, the Prime Minister conveyed well wishes to all the Thai people on occasion of the Thai traditional New Year, and called on them to respect not only themselves but others, the nation, religion, and the monarchy. He also wished everyone healthiness and happiness. Love and solidarity will drive forward the country. children and youths, who are the country’s future, are encouraged to think and act positively, and work together in promoting solidarity for the nation’s peacefulness.
In 2023, UNESCO includes Songkran Festival (Songkran in Thailand, traditional Thai New Year festival) on a tentative list for UNESCO’s consideration as an intangible cultural heritage. It is, therefore, a good opportunity to showcase true cultural value of Songkran Festival. This year, Songkran will be celebrated throughout the country, e.g., at Wat Suthat Thepwararam Ratchaworamahawihan and Khlong Padung Krung Kasem Canal in Bangkok; and elsewhere in Chiang Mai, Bang Saen (Chonburi), Phra Padaeng (Samut Prakarn), Nakhon Si Thammarat, and Krabi, among others.
รัฐบาลไทย-ข่าวทำเนียบรัฐบาล-นายสรพงศ์ ไพฑูรย์พงษ์ รองปลัดกระทรวงคมนาคม ตรวจความพร้อมการอำนวยความสะดวกและปลอดภัยรองรับการเดินทางของประชาชนในเทศกาลสงกรานต์ 2566
วันพุธที่ 12 เมษายน 2566
นายสรพงศ์ ไพฑูรย์พงษ์ รองปลัดกระทรวงคมนาคม ตรวจความพร้อมการอํานวยความสะดวกและปลอดภัยรองรับการเดินทางของประชาชนในเทศกาลสงกรานต์ 2566
....
วันนี้ (11 เมษายน 2566) เวลา 19.00 น. นายสรพงศ์ ไพฑูรย์พงษ์ รองปลัดกระทรวงคมนาคม และประธานกรรมการบริษัท ขนส่ง จํากัด ตรวจความพร้อมการอํานวยความสะดวกและปลอดภัยรองรับการเดินทางของประชาชนในเทศกาลสงกรานต์ 2566 และให้กําลังใจเจ้าหน้าที่ที่ปฏิบัติงาน พร้อมพบปะพี่น้องประชาชนที่มาใช้บริการรถโดยสารสาธารณะเดินทางกลับภูมิลําเนา โดยมี นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด และเจ้าหน้าที่กรมการขนส่งทางบก และบริษัท ขนส่ง จํากัด (บขส.) ให้การต้อนรับ ณ สถานีขนส่งผู้โดยสารกรุงเทพ (จตุจักร)
นายสรพงศ์ ไพฑูรย์พงษ์ กล่าวว่า รัฐบาลและกระทรวงคมนาคมได้ให้ความสําคัญอย่างยิ่ง ต่อความปลอดภัยและความสะดวกในการเดินทางของพี่น้องประชาชน โดยเฉพาะในช่วงเทศกาลสงกรานต์ของทุกปี ที่มีประชาชนเดินทางกลับภูมิลําเนาและท่องเที่ยวเป็นจํานวนมาก กระทรวงคมนาคมได้เตรียมความพร้อมระบบขนส่งสาธารณะเพื่อให้บริการแก่ประชาชนอย่างเพียงพอและเป็นไปตามมาตรฐานสากล เพื่อให้ประชาชนเดินทางอย่างสะดวกและปลอดภัยมากที่สุด สําหรับ บขส. ได้จัดเตรียมรถโดยสารให้เพียงพอกับความต้องการของประชาชน โดยคาดการณ์ว่าเทศกาลสงกรานต์ 2566 จะมีผู้ใช้บริการเพิ่มขึ้นจากเทศกาลปีใหม่ 2566 ประมาณ 10% ในเที่ยวไประหว่างวันที่ 10 - 12 เมษายน 2566 คาดว่ามีผู้โดยสารเดินทางเฉลี่ยวันละ 60,000 คน ใช้รถโดยสาร (รถ บขส. รถร่วม และรถตู้) เฉลี่ยวันละ 4,500 เที่ยว ส่วนเที่ยวกลับระหว่างวันที่ 16 - 18 เมษายน 2566 คาดว่ามีผู้โดยสารเดินทาง เฉลี่ยวันละ 53,000 คน ใช้รถโดยสารประมาณ 3,300 เที่ยว และได้ขอความร่วมมือผู้ประกอบการนํารถโดยสารไม่ประจําทาง (รถทะเบียน 30) มาจัดเสริมในเส้นทางต่าง ๆ ประมาณ 700 คัน จึงมั่นใจมีรถโดยสารเพียงพอรองรับการเดินทางของประชาชนแน่นอน ทั้งนี้ เมื่อวันที่ 10 เมษายน 2566 บขส. ได้จัดรถโดยสาร (รถ บขส. รถร่วม และรถตู้) รองรับการเดินทางในเที่ยวไป จํานวน 3,440 เที่ยว มีผู้โดยสารใช้บริการ 40,819 คน สําหรับวันนี้คาดว่ามีผู้โดยสารใช้บริการประมาณ 55,000 คน ซึ่ง บขส. ได้จัดรถโดยสารรองรับการเดินทางของประชาชนได้อย่างเพียงพอ เพื่อไม่ให้มีผู้โดยสารตกค้าง
ทั้งนี้ รองปลัดกระทรวงคมนาคม ได้เน้นย้ําให้มีการเตรียมความพร้อมก่อนการเดินทาง โดยตรวจเช็กรถโดยสารให้อยู่ในสภาพพร้อมใช้งาน ควบคุมความเร็วบนรถโดยสาร ไม่เกิน 90 กิโลเมตร/ชั่วโมง จัดพนักงานขับรถ 2 คน ในเส้นทางสายยาวที่ใช้เวลาเดินทางเกิน 4 ชั่วโมง ปฏิบัติตามมาตรการป้องกันและควบคุมการแพร่ระบาดของโรคติดเชื้อไวรัส COVID-19 พนักงานขับรถต้องปลอดแอลกอฮอล์และสารเสพติด พร้อมทั้งขอให้ผู้โดยสารเผื่อเวลาเดินทางมาขึ้นรถโดยสารที่สถานีขนส่งก่อนเวลารถออกอย่างน้อย 2 - 3 ชั่วโมง ซื้อตั๋วที่ช่องจําหน่ายตั๋วเท่านั้น และตรวจสอบข้อมูลในตั๋วโดยสาร เช่น เส้นทาง เวลารถออก จุดขึ้นรถทุกครั้ง เพื่อความปลอดภัยในการเดินทาง หากพบปัญหาในการเดินทางให้แจ้งเจ้าหน้าที่ หรือตํารวจที่อยู่ในพื้นที่ทันที หรือ Call Center โทร. 1490 เรียก บขส. ตลอด 24 ชั่วโมง